cyanic-selkie/wikianc huggingface dataset:
Aleksi Elorinne
Seuraura
Elorinne palasi kaudeksi 2012–2013 vuoden mittaisella sopimuksella Jokipoikiin. Hän pelasi siellä kaksi kautta, joiden jälkeen Elorinne palasi toukokuussa 2014 tryoutille Tapparaan. Syyskuun lopulla Elorinne sai loppukauden 2014–2015 kattavan jatkosopimuksen joukkueeseen. Hänen ensimmäinen kokonainen SM-liigakautensa toi 50 runkosarjaottelussa tehot 1+2=3 sekä 20 playoff-ottelussa neljä syöttöpistettä. Elorinteen teholukema oli sekä runkosarjassa (+14) että pudotuspeleissä (+9) Tapparan toiseksi paras. Hän voitti kauden päätteeksi SM-hopeaa. Elorinne pelasi ison osan kaudestaan myös lainalla LeKissä. Hän pelasi SM-liiga-, Mestis- ja Mestarien liigan ottelut yhteenlaskettuna kauden aikana peräti 92 sarjaottelua. Helmikuussa 2015 Elorinne teki 2+1-vuotisen jatkosopimuksen Tapparan kanssa.
Elorinne siirtyi kaudeksi 2019–2020 2+1-vuotisella sopimuksella Tampereen Ilvekseen. Lokakuussa 2019 hän joutui yli kuukaudeksi sivuun, kun Elorinne mursi sormensa blokatessaan JYPin pelaajan laukausta. Tammikuussa 2021 Ilves käytti hänen sopimuksessaan olleen option ja teki vuoden mittaisen jatkosopimuksen Elorinteen kanssa. Kauden 2021–2022 päätteeksi hän voitti SM-pronssia.
Maajoukkueura
Elorinne pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Elorinne on pelannut kahdeksan nuorten ja 22 poikien maaottelua.
Juhana Maaton
Avioliitot ja lapset
Isabella, Angoulêmen kreivitär oli Juhanan toinen vaimo. Hän oli vain 12-vuotias kun heidät vihittiin. Heille syntyi kaksi poikaa, tuleva Henrik III ja Rikhard Cornwallilainen, sekä kolme tytärtä, Joan, Isabella ja Eleanor.
Kiista paronien kanssa ja Magna Carta
Juhana pyrki saamaan kruunulle verotuloja pakottamalla tilanomistajia lupaukseen, että verojen maksamatta jättämisestä seuraisi tilojen takavarikointi kruunulle. Tämä käänsi lopulta paronit Juhanaa vastaan. Runnymeden niityllä lähellä Lontoon Windsoria Juhana joutui allekirjoittamaan Magna Cartan 15. kesäkuuta 1215. Magna Cartan 63 lausetta kuvasivat aatelisten oikeuksia. Merkittävimmät lauseista olivat numero 39, jossa todettiin, että ketään ei saa vangita ilman oikeudenkäyntiä ja lause 40, jossa todettiin ettei kukaan voi ostaa tai evätä oikeutta. Magna Cartan pykälät olivat ankaria, ja ne käytännössä tekivät Juhanasta vain nimellisen kuninkaan vailla valtaa. Juhana ei kuitenkaan katsonut kiristetyn asiakirjan velvoittavan itseään, ja heti tilaisuuden tullen hän sanoutui siitä irti, mistä seurasi sisällissota paroneja vastaan. Magna Cartaa voi pitää ihmisoikeusjulistusten ja perustuslakien ensimmäisenä versiona, josta kaikki myöhemmät ovat kehittyneet.
RadioGaala
Radio Gaala 2010
Kunniamaininnat:
Bokashi
Bokashi on eloperäistä ainesta, joka on fermentoitu eli käytetty kompostointia varten. Bokashi on siis käynyttä biomassaa, usein kotitalouksien tuottamaa biojätettä, josta on tarkoitus valmistaa multaa. Sana bokashi on japania ja tarkoittaa "fermentoitua orgaanista ainesta".
Bokashi-kompostoinnin periaate
Bokashimateriaali sijoitetaan ilmatiiviisti ruostumattomaan, vedenpitävään astiaan. Usein käytetään kannellista muoviämpäriä, jonka alaosaan on asennettu hana. Hana helpottaa prosessin aikana syntyvän nesteen, "bokashimehun", poistamista. Jos nestettä ei haluta poistaa, astian pohjalle voidaan sijoittaa paperia tai paperimassaa, joka imee syntyvän nesteen.
Dakotan kieli
Kielioppi ja sanasto
Dakotan sanastossa 83–86 % on yhtenäistä stoneyn kielen ja 89–94 % assiniboinen kielen kanssa. Dakotan murteiden, dakotan (santee-sisseton, yankton-yanktonay, lakhota) ja nakotan (assiniboine, stoney), sanastollinen yhtenäisyys on 90–95 %.
Kaatuneiden urheilijoiden muistokilpailut
Lajit
Olympialaisissa kilpailtiin kaikkiaan kahdeksassa urheilumuodossa. Ensimmäisenä kilpailupäivänä 19. heinäkuuta oli uinti, uimahypyt, jalkapallo-ottelut ja yleisurheilu maratonjuoksu. Toisena päivänä eli 20. heinäkuuta oli pyöräily, nyrkkeily, paini ja voimistelu päivällä sekä iltapäivällä avajaisjuhla ja sen jälkeen yleisurheilukilpailut. Kolmantena kilpailupäivänä 21. heinäkuuta oli edelleen pyöräily, paini ja nyrkkeily.
Rainbow 1
Reitti
Rainbow 1:n yläasema sijaitsee 1 458 metriä merenpinnan yläpuolella Dragon Peak -vuoren huipulla. Miesten suurpujottelun lähtöpaikka sijaitsee 1 408 metriä merenpinnan yläpuolella ja naisten 1 368 metriä merenpinnan yläpuolella.
Rinteen yläosuus on yhteistä Rainbow 2 ja -3 -rinteiden kanssa ja se on melko jyrkkää ja kumpuilevaa. Yläosan jälkeen rinne kääntyy jyrkästi oikealla, josta alkaa varsinainen Rainbow 1 -osuus. Käännöksen jälkeen tulee Camel Back (Kamelin selkä), joka pinnanmuodoltaan muistuttaa nimensä mukaisesti dromedaarin selkää. Camel Backin jälkeen rinne kääntyy jyrkästi vasemmalle ja siinä on pujottelun lähtöpaikka. Pujottelun lähtöpaikan jälkeen alkaa välittömästi rinteen ”pääjyrkänne”. Jyrkänteen loivennettua tulee Dragon Rolls (Lohikäärmeen kummut) ja Rainbow Roll (Sateenkaarikumpu) -kummut.
Yorosso
Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, riisi, maapähkinä ja lehmänpapu. Kotieläimiä ovat naudat, lampaat, vuohet, aasit, siat, siipikarja ja vähäisessä määrin hevoset. Lisäksi harjoitetaan keräilyä, käsityöammatteja ja pienimuotoista kaupankäyntiä. Palveluihin kuuluu joukko alakouluja, kaksi yläkoulua, piirin poliklinikka, terveyskeskus ja keskuskylän vesijohtoverkko.
Mestari Bertram
Bertramin tiedetään olleen Hampurissa vuonna 1367, jolloin hän sai mestarin arvon, ja asuneen siellä kuolemaansa asti. Hän saavutti kohtuullisen varakkuuden. Bertramin maalaustyyliä pidetään viehkeänä, mutta vähemmän tunteikkaana kuin Mestari Francken, joka oli lähes hänen aikalaisensa Berliinissä.
Orjanlaakerit
Tuntomerkit
Orjanlaakerit ovat tavallisesti ainavihantia puuvartisia kasveja, joissa on myös jokunen liaanilaji. Kasvit sisältävät tanniineja, mutta iridoidit (välkehtivät yhdisteet) puuttuvat. Varren solukoissa esiintyy ympäristöstään erottuvia pihkaa ja maitiaisnestettä sisältäviä soluja. Nivelten anatomia on vaihteleva. Orjanlaakerit kasvattavat uusia haaroja edellisvuotisista versoista. Lehtilavan laitahampaissa on yksi suoni ja läpikuultava, rauhasmainen ja pian kariseva kärki. Kasvit ovat usein kaksikotisia ja kukkalehtien määrä kussakin kiehkurassa vaihtelee neljästä yhdeksään. Teriö on usein tyvestään yhdislehtinen ja heteet tavallisesti kiinnittyvät sen tyveen. Yhdislehtinen emiö koostuu kahdesta tai useammasta, tavallisesti neljästä, viidestä tai kuudesta emilehdestä, jotka sijaitsevat kohdakkain terälehtien kanssa. Sikiäimessä on mesiäinen eli nektaario. Luotti on leveä. Siemenaiheet kiinnittyvät sikiäimen alaosassa aksiletyyppiseen keski-istukkaan, yläosassa vapaaseen keski-istukkaan. Siemenaiheessa on 12–15 solukerrosta käsittävä kalvo eli integumentti, sen sydämessä noin yhden solukerroksen paksuinen reunasolukko ja eräitä muita erilaistuneita solukoita (ns. hypostaasi ja obturaattori). Siemenkuoressa on muun muassa tanniinipitoinen kerros ja siemenvalkuainen on hemiselluloosapitoinen. Orjanlaakereiden kromosomiluku on n = 9, 10.
Vilhelm Punainen
Kuninkaana
Vuonna 1090 Vilhelm yritti vallata Normandian, mutta ei onnistunut kovin merkittävästi sotatoimissaan, ja niinpä hän aloitti neuvottelut veljensä kanssa. Vuoden 1091 alkuun mennessä Vilhelm ja Robert olivat päässeet sopimukseen siitä, että heidän nuorinta veljeään Henrikiä ei päästetä valtaan ja Vilhelm auttoi Robertia valtaamaan Ranskalle menetetyt maat erityisesti Mainessa. thumb|200px|Vilhelm Punaisen kuolema. [[Litografia, 1895]] Sopimus unohdettiin kuitenkin muutamassa vuodessa, ja Vilhelm valloitti Normandian uudelleen vuonna 1094, tällä kertaa lahjomalla Ranskan Filip I:n vetämään tukensa Robertille. Suuremmat välienselvittelyt jäivät Vilhelmin suostuteltua veljensä liittymään ensimmäiselle ristiretkelle. Robert panttasi herttuakunnan 10 000 hopeamarkasta Vilhelmille ja lähti ristiretkelle vuonna 1096 palaten vasta syyskuussa 1100, kuukausi Vilhelmin kuoleman jälkeen.
Kazimierz Lubomirski
Vuosina 1901-1930 hän istui parlamentissa Galician konservatiivien edustajana - ensin Itävalta-Unkarin ja Puolan itsenäistymisen jälkeen Puolan parlamentissa eli sejmissä. Hänen parlamenttityönsä kohdistui ennen kaikkea maatalouteen, oppilaitoskysymyksiin ja Galician alueen liikenneyhteyksien kehittämiseen. Hän kuului Puolan Kansalliseen puolueeseen (engl. National Party). Syyskuusta 1919 aina lokakuuhun 1922 hän oli Puolan lähettiläänä Washington DC:ssä. Keskeisimpänä työnä Lubomirskillä oli nuoren Puolan tasavallan lainajärjestelyt Yhdysvaltain rahamarkkinoilta.
Rainbow 3
Reitti
Miesten pujottelun maali sijaitsee 960 metriä merenpinnan yläpuolella ja itse rinne päättyy 958 metriä merenpinnan yläpuolelle Rainbow-tuolihissin ala-asemalle.
Belaruskaja tšyhunka
Liityntä naapurimaiden rataverkkoihin
Katso myös: Luettelo Valko-Venäjän rajanylityspaikoista
Juho Halonen
Halosen vanhemmat olivat talollinen Petter (Pekka) Halonen ja Brita (Riitta) Ruotsalainen. Hän oli naimisissa 1896–1935 Serafina Hiltusen (k. 1935) kanssa.
Pets
Pets on nuorille suunnattu eläinlehti. Petsissä kerrotaan erilaisista eläimistä. Petsissä on myös julisteita, vitsejä ja arvoituksia. Lehteä julkaisee Egmont Kustannus. Ensimmäinen lehti ilmestyi helmikuussa 2010. Vuodessa ilmestyy kahdeksan lehteä.
Aleksandar Dragović
Maajoukkueura
Dragović on edustanut Itävaltaa alle 16-, 17- ja 19-vuotiaiden maajoukkueissa. Debyytti Itävallan miesten maajoukkueessa tapahtui kesäkuussa 2009 MM-karsintaottelussa Serbiaa vastaan. Avausmaalinsa maajoukkueessa Dragović teki marraskuussa 2014 ystävyysottelussa Brasiliaa vastaan. Hän pelasi kaksi ottelua EM-kilpailuissa 2016. Hän on pelannut 25 MM- ja 24 EM-karsintaottelua. Hän teki maaliskuussa 2021 ensimmäisen MM-karsintamaalinsa kotiottelussa Färsaaria vastaan.
Flaviusten hallitsijasuku
Flaviusten hallitsijasuku hallitsi Rooman valtakuntaa vuosina 69–96. Siihen kuuluivat keisarit Vespasianus, Titus ja Domitianus.
John Rafael Ekelund
Ekelundin vanhemmat olivat Turun linnan vankilan johtaja Adolf Fredrik Ekelund ja Emma Fredrika Grönlund. Hän opiskeli Suomen Taideyhdistyksen piirustuskoulussa Turussa 1893–1896, Taideteollisessa keskuskoulussa 1896–1899 sekä Berliinin kuninkaallisessa taidekoulussa 1901 ja 1905. Ekelundin teoksia oli esillä Amsterdamissa ja Antwerpenissä 1931.
Sininen kuu (elokuva)
Vastaanotto ja myöhempi arvostus
Helsingin Taka-Töölössä, osoitteessa Mannerheimin­tie 118, toimi vuosina 1941–1986 elokuva­teatteri Sininen kuu, joka lie saanut nimensä tästä elokuvasta.
Platonov (näytelmä)
Tšehov kirjoitti Platonovin vuonna 1878, mutta sitä ei esitetty ja se painui unohduksiin. Se löytyi sattumalta Moskovasta 1920 ja julkaistiin kolme vuotta myöhemmin. Näytelmä tunnetaan myös nimillä Isättömyys ja Näytelmä ilman nimeä, sillä alkuperäisen nimen sisältänyt käsikirjoituksen kansilehti ei ole säilynyt.
Hopeaperoksidi
Hopeaperoksidin rakenteessa hopea esiintyy röntgendiffraktiotutkimuksien perusteella kahdella eri koordinaatiopiirillä ja kahdella eri hapetusluvulla ja kahdella eri koordinaatiopiirillä, joissa hapen ja hopean väliset sidospituudet ovat erilaiset. Hopealla on yhdisteessä sekä lineaarinen että tasoneliömäinen koordinaatiopiiri, joissa hopea-happi-sidospituudet ovat 218 pm ja 205 pm. Näin yhdiste voidaan tulkita hopea(I,III)oksidiksi (AgIagIIIO2) Yhdiste on diamagneettinen.
Sippo
Vuoden 2019 loppuun mennessä nimi Sippo on Suomessa Digi- ja väestötietoviraston tietojen mukaan annettu noin sadalle henkilölle.
Henri Rochefort
Rochefort valittiin helmikuussa 1871 kansalliskokoukseen, mutta hän luopui edustajantoimestaan heti kun valmistava rauha oli hyväksytty. Kommuunin aikana hän hyökkäsi ensin Le Mot d'ordre -nimisessä lehdessään Adolphe Thiersin hallitusta vastaan, mutta vitsoi sitten pahasti kommunardeja. Siitä huolimatta hänet vangittiin toukokuussa 1871 ja tuomittiin karkotettavaksi, mutta vasta 1873 hänet vietiin Uuteen Kaledoniaan, mistä hän kuitenkin karkasi jo seuraavana vuonna ja asettui Geneveen. Siellä hän ryhtyi julkaisemaan uudelleen La Lanternea. Armahduksen johdosta hän pääsi palaamaan Ranskaan 1880. Tämän jälkeen hän julkaisi L’Intransigeant-lehteä, oli edelleen oppositiossa ja ajoi radikaaleja aatteita.
Tapani (Englanti)
Nousu kuninkaaksi
Ennen Henrik I:n kuolemaa vuonna 1135 suurin osa Englannin paroneista oli vannonut kuninkaalle kannattavansa Henrikin tytärtä Matildea, Vilhelm Valloittajan lapsenlasta, Henrikin seuraajaksi. Henrikin ainoa avioliitosta syntynyt poika Vilhelm oli hukkunut haaksirikossa 1120. Tapani päätti kuitenkin ryhtyä taisteluun kruunusta. Olihan hän myös äitinsä puolelta Vilhelmin lapsenlapsi ja kasvatettu Henrikin hovissa Englannissa.
Viktor Lounasmaa
Nils Viktor (Vihtori) Lounasmaa (sukunimi vuoteen 1906 Löfgren; 25. syyskuuta 1843 Viipuri – 11. joulukuuta 1909 Helsinki) oli suomalainen valtiopäivämies ja Uuden Suomettaren pitkäaikainen päätoimittaja 1800-luvun lopulla ja 1900-luvun alussa.
Mosselprom (rakennus)
Tontti
Arkkitehtuurin historioitsijan Denis Romodinin mukaan ennen Moskovan paloa vuonna 1812 tontilla sijaitsi Pyhän Johanneksen puukirkko pappiloineen. Tulipalon jälkeen tuhoutunutta rakennusta ja seurakuntaa ei rakennettu uudelleen, ja kaupungin viranomaiset myivät vapautuneen tontin yksityishenkilöille. Vuoteen 1817 tontilla oli useita pieniä kivirakennuksia, joista yhdessä asui vuosina 1818–1819 kuuluisan näyttelijän Pavel Moltšanovin isä perheineen.
Rakentamisen alkuvaihteet ja romahdus
Koska sekä tuloja tuottava traktiiri- että vossikkakuljettajien majatalo oli suljettu, tuolloisten lehtitiedotteiden mukaan talon rakennustöillä oli kiire. Työt aloitettiin vuonna 1912, ja ne keskeytettiin ennen ensimmäisiä pakkasia. Talvella rakentamista ei pidetty järkevänä, ja töitä jatkettiin kevään lämpimällä säällä. Kauppias Titovin kerrostalotyömaalla alkaneet työt kuitenkin pysähtyivät, kun maaliskuun 22. päivän aamulla kello kuuden tai seitsemän maissa vuonna 1913 talon yksi ulkoseinistä rakennustelineineen luhistui Kalašnyi-kujalle. Tiilistä, runkopuusta ja romumetallista syntyi kahden kerroksen korkuinen kasa. Naapuritalojen ikkunalaseja meni rikki, mutta kuolonuhreilta säästyttiin vain aikaisten aamuhetkien ansiosta.
Rakennus nykypäivinä
Rakennuksen julkisivujen ja alueen tutkimis- ja mittaustöiden jälkeen seinämaalauksien kunnostamisen parissa jouduttiin pitämään kiirettä. Sateesta, lumesta ja pakkasesta huolimatta maalaustöitä tehtiin vielä vuoden 1997 lopulla, eikä tulos kestänyt kauan. Jo 2000-luvun toisella puoliskolla Mosselprom-talon julkisivut olivat jälleen korjauksen tarpeessa. Vuonna 2012 rakennuksen ulkoseinien rappaus ja kirjoitukset entisöitiin taiteilija Vladimir Sizovin tekemän suunnitelman mukaan, jossa E. Osvjannikovan ehdotuksien vastaisesti vaalenasininen oli vähemmän kirkasta ja keltaisen värin sijasta käytettiin okraa.
Nykyään talon ensimmäiset kerrokset kuuluvat edelleen Venäjän Teatteritaiteen yliopiston (GITIS) tiedekunnalle ja tornissa on taiteilija Ilja Glazunovin työhuone.
Rudolf Stammler
pienoiskuva|Rudolf Stammler 1880-luvulla. Rudolf Stammler (19. helmikuuta 1856 Alsfeld, Saksa – 25. huhtikuuta 1938 Wernigerode, Saksa) oli saksalainen oikeusoppinut ja oikeusfilosofi. Hän toimi professorina Marburgissa 1882–1884, Gießenissä 1884, Hallessa 1885–1916 ja Berliinissä 1916–1923.
Työn imu
Työn imun suhde työuupumukseen
Työn imu kuvaa työntekijän työhyvinvointia positiivisen psykologian lähtökohdista. Tällöin ei tarkastella ainoastaan pahoinvointioireita tai niiden puuttumista, vaan työssä nostattavia myönteisiä kokemuksia. Työn imu ja työuupumus eivät myös ole niin sanotusti saman kolikon kääntöpuolia. Ne ovat käänteisessä yhteydessä toisiinsa, mutta silti erillisiä ilmiöitä. Työntekijä, jolla ei ole lainkaan työuupumusoireita, ei välttämättä automaattisesti nauti työstään ja koe runsaasti työn imua. Vastaavasti työntekijän kokiessa vain vähäisesti työn imua ei siitä vielä välttämättä seuraa, että hänellä olisi vakava työuupumus. Kartoittamalla rinnakkain työn imua ja työuupumusta onkin mahdollista saavuttaa aiempaa kokonaisvaltaisempi ja monipuolisempi käsitys sekä työhyvinvoinnista että työpahoinvoinnista.
Brasilian Grand Prix 2012
Kilpailu
Maaliin tultiin turva-auton perässä, Paul di Restan ulosajon seurauksena.
Uh! All Night
'''Uh! All Night' on Kiss-yhtyeen kappale ja single yhtyeen Asylum''-albumilta. Single julkaistiin vain Alankomaissa ja Filippiineillä. ”Uh! All Night” -kappaleesta on kuvattu myös musiikkivideo, jota näytettiin jonkin verran MTV:llä.
Pat Garrett
Patrick Floyd Jarvis "Pat" Garrett (5. kesäkuuta 1850 – 29. helmikuuta 1908) oli yhdysvaltalainen biisoninmetsästäjä, baarinpitäjä, karjatilallinen, tullijohtaja ja oikeudenpalvelija.
Biisoninmetsästäjänä Texasissa
19-vuotiaana hän muutti Texasiin, ensin Dallasiin ja sieltä Lancasteriin, jossa hän työskenteli maanviljelijänä. Myöhemmin hänestä tuli biisoninmetsästäjä.
Lincolnin piirikunnan seriffinä
thumb|left|200px
Kirja Billy the Kidistä
Tutkija John-Michael Riveran mukaan Garrettin ja Upsonin kertomuksessa Billy the Kid ja newmexicolaiset kuvataan roistoina, jotka ovat tehneet vääryyttä yhteiskuntaa ja demokraattista kehitystä vastaan lännessä; Billy the Kid täytyy pysäyttää, jotta laki voidaan saattaa taas voimaan ja jotta Yhdysvallat voi jatkaa siirtomaavaltaansa New Mexicossa. Sekä Garrett että Upson olivat sotkeutuneet Santa Fe Ringiin, Garrett asiamiehenä ja Upson Murphy–Dolan-ryhmän kannattajana. Lisäksi Upson oli valittu Lincolnin piirikunnan postimestariksi Murphy–Dolan-ryhmän tuella. Kuvaamalla Billy the Kidin murhaavana roistona Garrett ja Upson edistivät työnantajiensa ja poliittisten suosijoidensa etuja.
Tullijohtajana El Pasossa
Garrett olisi mahdollisesti saanut pitää Doña Anan piirikunnan seriffin työnsä loppuelämänsä ajan, mutta hän päätti olla pyrkimättä jatkoon. Hänen virkakautensa päättyi 31. joulukuuta 1900.
Kryptobileet
Julkaisut
Ensimmäinen luonnos 442-sivuiseen CryptoParty Handbook -käsikirjaan kirjoitettiin kolmessa päivässä ja julkaistiin 4.10.2012 Creative Commons -lisenssillä. Kirja on tämän jälkeen ollut jatkuvassa kehitystyön kohteena.
Henrik I (Englanti)
Nousu Englannin kuninkaaksi
Kun Englannin kuningas Vilhelm II kuoli metsästysretkellä 2. elokuuta 1100, näki Henrik tilaisuutensa tulleen, ja laukkasi heti Winchesteriin ottamaan siellä säilytetyn valtakunnan kassan haltuunsa. Tästä syystä Henrikiä on joskus epäilty veljensä Vilhelm II:n murhasta. Johtavat paronit hyväksyivät Henrikin kuninkuuden ja hänet kruunattiin Westminster Abbeyssa 5. elokuuta eli kolme päivää Vilhelmin kuoleman jälkeen. Varmistaakseen asemansa aatelisten keskuudessa hän julkaisi poliittisia myönnytyksiä sisältäneen Charter of Liberties -lain, jota pidetään Magna Cartan edeltäjänä.
Toinen avioliitto
29. tammikuuta 1121 Henrik nai Ala-Lothringenin herttua Godfrey I:n tyttären Adelizan. Tästä liitosta ei kuitenkaan syntynyt perillisiä. Tässä tilanteessa Henrik vaati Englannin paroneja vannomaan valan, jonka mukaan he tunnustavat Matilden Englannin kuningattareksi, jos Henrik kuolisi ilman miespuolista perijää.
Guidime
Seudun pääelinkeinot ovat maanviljely ja karjanhoito. Tärkeimmät viljelykasvit ovat maapähkinä, lehmänpapu, maissi, riisi, durra ja hirssi. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan kalastusta, käsityöammatteja ja pienimuotoista kaupankäyntiä.
Kultaperäharlekiini
Koko ja ulkonäkö
Kooltaan kultaperäharlekiini on noin 23 cm. . Vatsa ja selkä ovat lajilla tumman punaruskeat. Siivet ja perä ovat väriltään mustan ja keltaisen kirjavat. Suurikokoinen nokka on väriltään turkoosi. . Koiraalla on rinnassaan musta juova, joka puuttuu naaraalta. .
Theodore White
Nuoruus ja opiskelu
Theodore White syntyi Bostonissa toukokuussa 1915. Hän oli Mary Winkellerin ja David Whiten neljästä lapsesta vanhin. Perhe oli köyhä, ja Theodore White keräsi itsekin rahaa myymällä sanomalehtiä raitiovaunuissa. White pääsi vuonna 1934 opiskelemaan Harvardin yliopistoon saatuaan avustuksen Newsboy Foundationilta. Hänen pääaineensa oli historia, ja hän kirjoitti 1938 siitä alemman korkeakoulututkinnon parhain arvosanoin. Hän sai samana vuonna matka-apurahan, jonka turvin matkusti Kiinaan.
Noidan loitsu
Vastaanotto
Suomen Tolkien-seuran Legolaksen arvostelijan mukaan kirjan perusjuoni on outo kyhäelmä, joka toistaa fantasiakirjallisuuden kliseitä joka käänteessään. Muuta sisältöä kuin vauhdikasta seikkailua kirjassa ei ole. Henkilöhahmot ovat yksiulotteisia ja koko kirjaa leimaa malttamattomuus. '''
Ossian Grotenfelt
Henkilöhistoria
Grotenfelt oli naimisissa vuodesta 1874 Anna von Wrightin kanssa.
Kevyt osasto 8 (talvisota)
Äyräpään taistelu
Varsinainen koettelemus oli 5. maaliskuuta alkanut Äyräpään taistelu. Everstiluutnantti Matti Laurilan komentama Jalkaväkirykmentti 23 oli kärsinyt kovia tappioita, joten reservissä ollut Kevyt osasto 8 alistettiin suoraan Laurilan alaisuuteen aamulla 4. maaliskuuta 1940. Aamupäivällä kaatui JR 23:n 2. pataljoonan komentaja majuri Kustaa Sihvo. Lopulta iltakymmeneen mennessä menetettiin Äyräpään kirkkomäki, jonka 8. divisioonan johto määräsi tuntia myöhemmin takaisin vallattavaksi, koska menetyksen myötä koko suomalaisjoukkojen hallussa ollut Vuoksen pohjoisranta oli jäänyt neuvostotykistön ampuma-alan piiriin.
Heti vastahyökkäyksen jälkeen 5. maaliskuuta Kevyt osasto 8 liitettiin JR 23:n II pataljoonaan kokonaisuudessaan. Pataljoonan komentajaksi tuli osaston päällikkö Leo Lämsä. Samoin JR 23 siirrettiin 8. divisioonan alaisuudesta 2. divisioonalle.
Muurahaistangara
Koko ja ulkonäkö
thumb|left|250px|Naaras Kooltaan muurahaistangara on noin 19 cm. Selästään ja siivistään lajin koiras on tumman punertavanruskea. Päälaella on punainen laikku. Kurkku on kirkkaan punainen. Naaras on selästään oliivinruskea ja rinta on okrankeltainen. Naarasmuurahaistangaran vatsa on harmahtava. Muurahaistangarakoiras muistuttaa ulkonäöltään kruunumuurahaistangaraa (Habia rubica), mutta on sitä kookkaampi ja tummempi.
Evelyne Pinard
Evelyne Pinard (o.s. Osterhold, 15. toukokuuta 1923 Strasbourg, Bas-Rhin, Ranska – 4. syyskuuta 2014 ) oli ranskalainen yleisurheilija, jonka päälaji oli keihäänheitto.
Eurovision laulukilpailu 2011
Isäntäkaupunki
thumb|[[ESPRIT arena ]] thumb|Juontajat: [[Anke Engelke, Judith Rakers ja Stefan Raab]] Eurovision laulukilpailun 2011 järjestäjämistä tavoitteli virallisesti kolme kaupunkia. Lokakuussa 2010 isäntäkaupungiksi nostettiin vahvasti Düsseldorf, joka valittiin 12. lokakuuta 2010 Euroviisujen pitopaikaksi.
Semifinaali 2
thumb|240px|Tanskan edustaja [[A Friend In London.]]
(Somebody Else Been) Shakin’ Your Tree
Yleistä kappaleesta
Kappaleessa soitetaan steel-kitaraa.
Julkaisut ja kiertueet
Kappale julkaistiin ensi kertaa CD:nä vuonna 1988 sen alkuperäisellä julkaisualbumilla.
Päivänkakkaramaa
Malli
Päivänkakkarat elävät 5–40 °C:n lämpötilassa. 20 °C:n lämpötilassa mustat ja valkoiset päivänkakkarat menestyvät yhtä hyvin ja niiden osuudet ovat 50–50 %. Päivänkakkarat pystyvät pitämään planeetan lämpötilan vakaana, vaikka Auringon säteily vaihtelisi välillä 60–140 % nykyisestä. Malli olettaa planeetan olevan pelkkää mannerta ja kasvihuoneilmiön, pilvisyyden yms. tekijöiden puuttuvan. Meriplankton viihtyy parhaiten alle 12 °C:n lämpötilassa ja maaeliöt suunnilleen 20 °C:n lämpötilassa. Myös niistä voi ajatella kehittelevänsä jonkinlaisen päivänkakkaramaailman.
Kuolan niemimaan komit
Kuolan komien perinteisiä elinkeinoja ovat poronhoito sekä vähäisemmässä määrin karjanhoito ja maanviljely. Vuonna 1989 heitä oli yli 2 000 henkeä. Eniten komeja oli Lovozeron ja Krasnoštšeljen kylissä. Nykyään poronhoidon ja maatalouden merkitys on vähentynyt voimakkaasti. Seka-avioliittojen yleistymisestä huolimatta ryhmän etninen identiteetti on melko vahva ja komin kielen taito kohtalainen. Yhteyksiä Komin tasavaltaan ryhdyttiin solmimaan uudestaan 1980–1990-lukujen vaihteessa.
Khotangin piirikunta
Khotangin piirikunnassa asui vuonna 2011 yhteensä 206 312 henkeä (231 385 as. vuonna 2001). Piirikunnan pinta-ala on 1 591 neliökilometriä ja väestötiheys 130 as./km2. Vuoden 2011 väestönlaskennan aikaan piirikunnassa ei ollut lainkaan kaupunkeja. Hallinnollinen keskus oli tuolloin piirikunnan asukasluvultaan suurimman kyläsuunnittelukomitean (VDC) eli 1,967 talouden Diktelin keskuskylä (VDC: 8 867 as., 2011), joka sijaitsee linnuntietä 156 kilometriä Kathmandusta itäkaakkoon. Toukokuussa 2014 Diktel muutettiin kaupungiksi samalla sen aluetta ja väestöpohjaa laajentaen.
Gustaf Cygnaeus
Gustaf Alexander Cygnaeus (24. joulukuuta 1851 Helsinki – 1. huhtikuuta 1907 Turku ) oli suomalainen Turussa vaikuttanut lyseon lehtori, toimittaja ja taiteenharrastaja.
Paulette Veste
Veste sijoittui Lontoon 1948 olympialaisissa kuulantyönnössä neljänneksi tuloksella 12,985 m ja kiekonheitossa kymmenenneksi tuloksella 36,84 m. Brysselin EM-kilpailuissa 1950 hän sijoittui kiekonheitossa kuudenneksi tuloksella 37,86 m ja kuulantyönnössä kymmenenneksi tuloksella 12,19 m. Helsingin 1952 olympialaisissa hän sijoittui kuulantyönnössä yhdeksänneksi tuloksella 12,96 m ja kiekonheitossa 16:nneksi tuloksella 37,64 m.
Matt Murley
Ura
Murley pelasi kaksi kautta MetJHL-joukkue Syracuse Jr. Crunchin riveissä, jonka jälkeen hän kävi vuodet 1998–2002 Rensselaer Polytechnic Institutea. Murley sijoittui jo tulokaskaudellaan tehoilla 17+32=49 joukkueensa sisäisessä pistepörssissä toiseksi Dan Rivan kanssa. He olivat koko ECAC:n pistepörssin kärkikaksikko. Murley valittiin ECAC:n tulokkaiden tähdistökentälliseen. Pittsburgh Penguins varasi hänet toisella kierroksella 51. pelaajana NHL:n varaustilaisuudessa 1999. Kaudella 1999–2000 Murley oli RPI:n paras syöttäjä ja toiseksi paras pistemies. Hän teki molempina kahtena viimeisenä kautenaan 24 maalia, joilla Murley voitti ECAC:n maalipörssin. Viimeisen kautensa 2001–2002 päätteeksi RPI:n kapteenina toiminut Murley valittiin sarjan ensimmäiseen tähdistökentälliseen.
Diéma
Diéma on maalaiskunta, sen keskuskylä ja Diéman piirin hallinnollinen keskus Kayesin alueella Malissa. Se sijaitsee Kaartan alueella 272 kilometriä Kayesista itään. Kunnassa on 30 500 ja keskuskylässä 12 800 asukasta (vuonna 2009).
Maksasyöpä
Riskitekijät
Pienten lasten hepatoblastooman riskiä kasvattaa hyvin alhainen syntymäpaino. Sekä hepatoblastooma että pankreatoblastooma liittyvät myös Beckwith-Wiedemannin oireyhtymään. Lapsilla tavataan myös hepatosellulaarista karsinoomaa. Äidiltä lapseen tarttunut B- tai C-hepatiitti kasvattaa sen vaaraa. Yleensä hepatosellulaarinen karsinooma puhkeaa isommilla lapsilla kuin hepatoblastooma.
Paloturvakaappi
Käyttö
Jos liitäntä rakennuksen poistoilmajärjestelmään ei ole mahdollista, voidaan kaappiin kytkeä erillinen kiertoilmasuodatin. Tämä laite suodattaa kaapin poistoilman aktiivihiilisuodattimen kautta, jonka jälkeen se palauttaa puhdistetun ilman työalueelle.
Huippukehitystä
Nykypäivänä palavien nesteiden varastointia turvakaapissa erotetaan passiiviseen varastointiin (suljetut säiliöt) ja aktiiviseen varastointiin.
Kotšovo
Kylä mainitaan ensimmäisen kerran vuonna 1848. Sen nimi peustuu komipermjakin kutsumanimeen Köč (”Jänis”). Vuonna 1878 Kotšovosta tuli kirkonkylä ja vuonna 1926 Kotšovon piirin keskus.
Günter Raphael
Lapsuus, opinnot ja uran alku
Raphael syntyi musikaaliseen sukuun. Hänen isänsä Georg Raphael (1865–1904) oli kirkkomuusikko ja säveltäjä, joka oli kääntynyt juutalaisesta protestanttiseksi kristityksi. Äiti Maria Becker (1878–1952) oli viulisti sekä äidinisä Albert Becker (1834–1899) kirkkomuusikko ja säveltäjä, jonka johdolla opiskeli esimerkiksi Jean Sibelius.
Natsi-Saksan jälkeen
Toisen maailmansodan jälkeen Raphael muutti Laubachiin, jossa pääsi asumaan ystävänsä, kirurgi Franz Volhardin lähelle. Sodan jälkeen Raphaelilla oli vaikeuksia saada uraansa uudelleen käyntiin, vaikka hän itse tarjosi apua kollegoilleen denatsifikaatioprosessin läpäisemiseksi. Raphael kuitenkin löysi kustantajia julkaisemattomille sävellyksilleen, jotka hän oli tehnyt ennen vuotta 1945. Radioasematkin tarjosivat hänelle uudestaan esityskanavan teoksille.
Viestijuoksun Suomen-mestaruuskilpailut 2008
Viestijuoksun Suomen-mestaruuskilpailut 2008 järjestettiin 14.–15. kesäkuuta Espoossa Leppävaaran stadionilla.
Cypress Mountain
thumb|right|250px|Cypress Mountainin hiihtokeskus Cypress Mountain on hiihtokeskus West Vancouverissa, Kanadassa. Keskus sijaitsee noin 30 minuutin ajomatkan päässä Vancouverista pohjoiseen.
Digital Underground
Digital Underground oli rap-yhtye Oaklandista, Kaliforniasta. Ryhmän johtaja Shock G perusti ryhmän vuonna 1987. 1900-luvun tunnetuimpiin rap-artisteihin kuuluva Tupac Shakur on myös vaikuttanut yhtyeessä.
Solmut (albumi)
Solmut on The Voice of Finland -laulukilpailun kolmannen tuotantokauden vuonna 2014 voittaneen Siru Airistolan esikoisalbumi, joka julkaistiin 27. helmikuuta 2015. Albumin on tuottanut Ilkka Wirtanen.
Albumin ensimmäinen single ”Sä et kulu pois” oli Airistolan The Voice of Finland -voittokappale, joka julkaistiin kilpailun päättymisen jälkeen huhtikuussa 2014. Toinen single ”Kaksi naista” julkaistiin 7. marraskuuta 2014. 13. tammikuuta 2015 julkaistulla kolmannella singlellä ”Mustelmat” Siru osallistui Uuden Musiikin Kilpailuun, josta hän kuitenkin karsiutui, eikä päässy kilpailemaan ohjelman finaaliin. Albumilta on julkaistu myös singlet ”Lempi-ihminen” sekä ”Et oo se sama”.
Alarik II
Alarik pyrki säilyttämään isänsä Eurikin sopiman rauhansopimuksen frankkien kanssa, mutta frankkien kuningas Klodvig käytti visigoottien areiolaisuutta tekosyynä sotaan. Alarik kaatui Vouillén taistelussa Poitiersin lähellä. Visigootit menettivät tämän tappion seurauksena suuren osan nykyisen Ranskan puoleisista alueistaan frankeille.
Finnlamelli
Finnlamelli valmistaa muuttovalmiita tai osavalmiita hirsirakenteisia omakoti- ja vapaa-ajan rakennuksia. Lisäksi se toimittaa hirsirakenteisia koulu-, päiväkoti- ja muita rakennuksia julkiselle ja yksityiselle sektorille.
Adil Atan
Adil Atan (1. tammikuuta 1929 – 18. huhtikuuta 1989) oli turkkilainen painija. Hän sai kesäolympialaisissa 1952 Helsingissä pronssia vapaapainissa (sarja 87 kg). Hän kilpaili myös kesäolympialaisissa 1956 Melbournessa ja osallistui siellä sekä kreikkalais-roomalaiseen painiin että vapaapainiin.
Värikynä
Värikynien valmistus ja raaka-aineet
Värikynien täytteen raaka-aineena käytetään täyteaineita, joita ovat kaoliini, kalkki ja liitu, sekä väriaineita, jotka ovat pigmenttiä tai värjäävää ainetta. Kolmas ainesosa on sideaine, jona käytetään sekä öljyjä että vahoja kuten parafiini, mehiläisvaha ja carnauba-vaha; vesiliukoisissa kynissä on sideaineena kasviskumeja (kuten arabikumi). Liuottimena käytetään valmistuksessa aromaattisia hiilivetyjä, ja muut kuin vesiliukoiset värikynät liukenevatkin tärpättiin.
Liettuan sosialistinen neuvostotasavalta (1918–1919)
Politiikka
pienois|vasen|Neuvosto-Venäjän tarkoitus oli seurata vetäytyviä saksalaisjoukkoja ja perustaa alueille neuvostotasavaltoja. Punainen viiva kuvaa neuvostorintamaa tammikuussa 1919. Liettuan neuvostotasavallalla ei ollut todellista valtaa ja se joutui luottamaan Venäjän tukeen. 21. tammikuuta Neuvosto-Venäjä antoi 100 miljoonan ruplan lainan Liettuan vallankumoushallitukselle. Liettuan SNT ei muodostanut missään vaiheessa omaa armeijaa. Helmikuussa 1919 Kapsukas lähetti sähkeen Moskovaan, jossa hän väitti liettualaisia koskeneen Puna-armeijan pakollisen asevelvollisuuden vain lisäävän vapaaehtoisten määrää Liettuan kansallisessa armeijassa. Miehitetyllä alueella neuvostotasavalta perusti vallankumouksellisia komiteoita ja neuvostoja, jotka perustuivat Venäjällä kehitettyihin rakenteisiin. Kaupalliset laitokset ja maat kansallistettiin. Maat oli tarkoitus kollektivisoida sen sijaan, että ne olisi jaettu pienviljelijöille. Taloudellisia vaikeuksia ja käteisen puutetta yritettiin korjata kieltämällä tammikuussa 1919 rahoituslaitoksia antamasta 250 ruplaa ylittävää summaa viikossa yhdelle asukkaalle. Liettuan SNT julisti kansainvälisyyttä ja ateismia, vaikka se olikin erittäin vaikeaa vahvasti katolisessa ja nationalistisessa Liettuassa. Työväenluokka kannatti yleisesti neuvostotasavaltaa, mutta Liettuassa se oli liian pieni laajan tuen saamiseksi. Suurin osa liettualaisista vieroksui neuvostopolitiikkaa, mikä vaikutti Liettuan neuvostotasavallan loppulliseen tappioon.
Francisco Carlos da Silva
Francisco Carlos da Silva (s. 30. syyskuuta 1955) on brasilialainen roomalaiskatolinen piispa. Hänet vihki papiksi São Carlosin hiippakuntaan Constantino Amstalden 11. joulukuuta 1982. Hänet nimitettiin Ituiutaban hiippakunnan johtoon 19. syyskuuta 2007, ja piispaksi vihkiminen seurasi 22. marraskuuta. Pääkonsekraattorina toimi Joviano de Lima Júnior, jota avustivat Paulo Sérgio Machado ja Bruno Gamberini.
Petropavlovsk (1894)
Valmistus
Alus tilattiin Kaleeritelakalta Pietarista ja sen köli laskettiin 19. toukokuuta 1892. Alus laskettiin vesille 1. marraskuuta 1894 ja se valmistui 1899.
The Grand Budapest Hotel
The Grand Budapest Hotel on vuonna 2014 ensi-iltansa saanut Wes Andersonin ohjaama, käsikirjoittama ja osin tuottama komediaelokuva. Elokuva kertoo The Grand Budapest Hotel -nimisen hotellin conciergestä, M. Gustavesta (Ralph Fiennes), ja hänen apulaisestaan Zero Moustafasta (Tony Revolori).
JBL (kaiutinmerkki)
JBL on yhdysvaltalainen äänentoistolaitteiden tuotemerkki, jonka nykyisin omistaa Harman International Industries. JBL:n päätuotteita ovat kaiuttimet ja niiden oheislaitteet. Nimilyhenne JBL tulee yhtiön perustajan James Bullough Lansingin (1902–1949) nimestä.
Historiaa
1960-luvulla JBL kehitti tarkkailukaiuttimia äänitysstudioiden käyttöön. JBL 4320 -kaiuttimet pääsivät aluksi Capitol Recordsin studioihin Hollywoodissa, kunnes Capitolin emoyhtiö EMI alkoi haluta samoja kaiuttimia ja niiden kehitelmiä muihinkin studioihinsa ympäri maailmaa. Fender-sähkökitaravalmistaja innostui JBL:n D130-kaiuttimen suorituskyvystä kitaravahvistimeen liitettynä, ja JBL alkoi suunnitella kaiutinratkaisuja uuden rock-kulttuurin vaatimaan esitysäänentoistoon. Monet nykyisetkin JBL Professional -tuotteet perustuvat 1960-luvun kehitelmiin, joista vastasi erityisesti George Augspurger.
Susanna Kuosmanen
Susanna Kuosmanen (s. 27. kesäkuuta 1964) on suomalainen entinen jalkapalloilija. Hän edusti urallaan muun muassa Malmin Palloseuraa ja Herttoniemen Tovereita, jossa hän voitti Suomen Cupin. Kuosmanen pelasi vuosina 1989–1992 maajoukkueessa 22 ottelua, joissa hän teki kaksi maalia.
Lumilautailu talviolympialaisissa 2010
Lumilautakrossi
15. helmikuuta
<br style="clear:both" />
Rautahatin piirikunta
Rautahatin piirikunnan naapurina on etelässä Intian Biharin osavaltio. Piirikunta rajautuu lännessä Baran, pohjoisessa Makwanpurin, sekä idässä Sarlahin piirikuntaan.
Vuonna 2011 Rautahat oli yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,386. Piirikunnan ruokakunnan koko (keskimäärin 6,44 henkeä) oli maan suurin ja lukutaito alhaisin (41,7 % yli 5-vuotiaista lukutaitoisia).
Podor
Maantiede ja asutus
Podor on Senegalin pohjoisin kaupunki. Se sijaitsee Senegaljoen sivuhaaran Douén muodostamalla Morfilin saarella. Podorin kunnan pinta-ala on 26,28 neliökilometriä. Se rajoittuu idässä ja pohjoisessa Mauritaniaan sekä etelässä Guédén ja lännessä Ndiayène Pendaon kuntiin.
Resurssiviisaus
Resurssiviisaus on kykyä käyttää erilaisia resursseja (luonnonvarat, raaka-aineet, energia, tuotteet ja palvelut, tilat ja aika) harkitusti ja hyvinvointia sekä kestävää kehitystä edistävällä tavalla. Resurssiviisaus on resurssitehokkuutta kokonaisvaltaisempi määritelmä. Siinä resurssien kulutusta katsotaan absoluuttisesti yhteiskunnan tasolla, jotta päästään kokonaisuuden kannalta parhaaseen lopputulokseen. Pelkkä resurssitehokkuuden lisääminen voi johtaa resurssien käytön osaoptimointiin.
Resurssiviisauden ajureita
Resurssiviisaus vastaa mm. seuraaviin globaaleihin haasteisiin:
Resurssiviisauden tavoitteet
Resurssiviisauden kolme ekologisen kestävyyden periaatetta luovat edellytykset tulevaisuuden taloudelliselle ja sosiaaliselle hyvinvoinnille.
Kuivaniemen junaturma (1943)
Onnettomuuden syynä oli Kuivaniemen liikennepaikasta vastanneen liikenneoppilaan tekemä virhe. Hän oli juuri saapunut Helsingistä, valvonut useita vuorokausia yhteen menoon eikä tuntenut vielä Kuivaniemen ratapihaa ja paikallisia olosuhteita. Liikenneoppilas tuomittiin myöhemmin vankeusrangaistukseen, minkä lisäksi hän menetti virkansa ja joutui maksamaan vahingonkorvauksia.
Resurssiviisaus
Koettu hyvinvointi
Hyvinvoinnin kehitystä seurataan elämänlaatunsa (WHOQOL-8) keskimäärin hyväksi tuntevien osuuden indikaattorilla. Indikaattori on Maailman terveysjärjestön WHO:n kehittämä. Se perustuu kysymyksille, jotka mittaavat vastaajan elämänlaatua neljältä kannalta: psyykkinen, taloudellinen, fyysinen, sosiaalinen ja ympäristö. Kyselytutkimuksessa selvitetään muun muassa millainen on vastaajan elämänlaatu, miten tyytyväinen vastaaja on terveyteensä, ihmissuhteisiinsa, asuinalueensa olosuhteisiin ja taloudelliseen tilanteeseensa. Terveyden ja hyvinvoinnin laitos kerää hyvinvointi tietoa ATH- ja HYPA-tutkimuksissa eri alueista ja suurimmista kaupungeista.
Memories
Memories voi viitata ainakin seuraaviin:
James Brown
James Joseph Brown (3. toukokuuta 1933 Barnwell, Etelä-Carolina – 25. joulukuuta 2006 Atlanta, Georgia) oli yhdysvaltalainen afroamerikkalaisen populaarimusiikin parissa toiminut laulaja, yhtyejohtaja ja lauluntekijä. Häntä pidetään yhtenä vaikutusvaltaisimmista 1900-luvun populaarimusiikin edustajista.
James Brown aloitti uransa 1950-luvun lopussa tuon ajan rhythm and blues -musiikin nousevana tähtenä, ja hän nousi 1960-luvun alkupuolella soul-musiikin kärkihahmoksi muokaten sitä edelleen funkiksi. 1970-luvulla hän jatkoi funk-tyylin parissa luoden samalla pohjaa sitä seuranneelle hip hopille.
Uran alkuajat
16-vuotiaana Brown oli mukana aseellisessa ryöstössä ja joutui Toccoan kaupungissa sijainneeseen nuorisovankilaan. Vankilatovereidensa kanssa Brown muodosti gospel-kvartetin ja jatkoi tällä linjalla myös vapauduttuaan vuonna 1952. Hän työskenteli muun muassa moottoritehtaalla ja koulun vahtimestarina. Tuolloin Brown tapasi tärkeän yhteistyökumppaninsa Bobby Byrdin, jonka yhtyeeseen hän pääsi sen aiemman jäsenen jouduttua tapetuksi. Yhtyeen nimeksi vakiintui muutamien muutosten jälkeen Flames ja kun ryhmän maine alkoi kasvaa, vakiintui muoto Famous Flames. Vuonna 1955 yhtye onnistui tekemään vaikutuksen Little Richardiin, jota Brown piti idolinaan. Richard suositteli yhtyettä managerilleen Clint Brantleylle, jonka kautta päästiin tekemään ensimmäinen levy King Records -yhtiön alaisuudessa toimineelle Federal-merkille. Vuonna 1956 julkaistu "Please, Please, Please" nousi R&B -singlelistalla sijalle viisi ja ylsi miljoonamyyntiin.
1970-luvun funk-levytykset
1960-luvun lopussa Brownin vanha taustayhtye lähti matkoihinsa, ja tilalle tuli nuoria muusikoita, kuten Collinsin veljekset Bootsy (basso) ja Catfish (kitara). Uuden yhtyeen kanssa vuonna 1970 levytetyt singlet "Get Up (I Feel Like Being a) Sex Machine", "Super Bad" ja "Soul Power" muodostuivat funkin ehdottomiksi klassikoiksi. 1970-luvun alkupuoliskolla Brown teki yhtyeineen vielä lukuisia hittejä ollen funk -tyylin kenties tärkein edustaja. Vaikka Brownin albumeilla kuultiin myös hitaita balladeja, ei Brown tinkinyt hikisestä ja intensiivisestä tyylistään. Brownin musiikki ennakoi myös myöhempää hip hopia, kuten voi kuulla esimerkiksi vuonna 1974 julkaistuista singleistä "Payback" ja "Papa Don't Take No Mess".
Ichthyovenator
Fossiilit
Ichthyovenatoria edustaa vain yksi holotyyppi. Tämä fossiili löydettiin vuonna 2010 Grès supérieurs-muodostelmastaSavannakhet Basin -alueelta, Savannakhetin maakunnasta. Se koostuu osittaisesta luurangosta, josta puuttuu lajin pääkallo, ja joka sisältää osan selkärangaa, jossa on muun muassa viisi säilynyttä nikamaa ja myös oikean häpyluun ja takaosan kylkiluuta.
Luokittelu
Ichthyovenatorin kuvasi sen alkuperäiset löytäjät Spinosauridae heimoon, tarkemmin sanottuna alaheimoon Baryonychinae. Vuoden 2014 havaittiin sen sijaan, että Ichthyovenator kuului Spinosaurinae-alaheimoon, koska hampaat olivat erilaiset ja Arden ja, koska lajin nikamat olivat jokseenkin samanlaisia kuin Sigilmassasauruksella.
O. R. Muuri
Muurin omaelämäkerrallinen teos Elin minäkin lapsuuden ja nuoruuden ilmestyi 1973 Otavan Kertomus elämästä -sarjassa. Kirjassa hän kertoi lapsuus- ja nuoruusvuosistaan Kotkassa.
Erik Gullman
Gullmanin vanhemmat olivat työnjohtaja Veikko Emil Gullman ja osastosihteeri Maire Hillevi Margareta Kainulainen. Hän pääsi ylioppilaaksi Varkauden yhteislyseosta 1971 ja valmistui 1978 humanististen tieteiden kandidaatiksi Joensuun korkeakoulusta.
Työturvallisuuskeskus
2000–
Matti Kopperi aloitti keskuksen toimitusjohtajana vuonna 2000. Aiemmin hän oli työskennellyt SAK:n apulaisosastopäällikkönä. Hänen myötään Työturvallisuuskeskus muuttui asiantuntijaorganisaatioksi, joka auttoi työmarkkinajärjestöjä ja työpaikkoja työsuojeluun liittyvissä asioissa.
Työturvallisuuskeskus aloitti Työturvallisuuskortti-koulutukset vuonna 2003.
Organisaatio
Lisäksi keskuksen yhteydessä toimii:
Kim Yu-na
Ura
Urallaan Kim ei kertaakaan jäänyt arvokisoissa palkintosijojen ulkopuolelle.
MeeGo
Nokia ja Intel ilmoittivat hankkeesta Mobile World Congressissa helmikuussa 2010. MeeGoa hallinnoi Linux Foundation.
Nokian hylättyä projektin se on jatkunut muissa muodoissa. Tizen-hanke on Intelin uusi projekti yhdessä Samsungin kanssa ja Mer-projekti on Meegoa jatkava yhteisöprojekti.
Perintö
Syyskuun 2011 lopulla Intel ilmoitti aloittavansa uuden Tizen-mobiilialustan kehittämisen. Yhtenä yhteistyökumppanina on Nokian kilpailija Samsung. Samalla MeeGo-yhteisö kannustaa vanhoja MeeGo-kehittäjiä siirtymään Tizenin pariin.
Pungdon taistelu
Taustaa
Japanilaisten suunnitelmana oli sulkea Asaninlahden suu maajoukkojen edetessä ja piirittäessä kiinalaisjoukot ennen lisäjoukkojen saapumista alueelle. Kiinalaisjoukkojen komentajat olivat tiedostaneet vaikean tilanteensa ja ehdottaneet joko joukkojen siirtämistä pohjoisemmaksi Pyongyangiin tai siirtää koko Beiyangin laivaston Inchoniin torjumaan mahdolliset japanilaisten toimet alueella. Valitettavasti Qing-dynastian hallinto ei saanut päätöstä aikaiseksi varakuninkaan Li Hongzhangin laivaston turvassapitämisen ja keisari Guangxun vaatimuksen voimakkaammista toimista riidellessä keskenään. Ratkaisuksi saatiin, että Asaniin sijoitettua osastoa vahvistettaisiin ja siirtoja suojaisivat jo Korean vesillä olevat laivaston alukset. Päättämättömyys esti alueella olleiden joukkojen toiminnan sotatoimien alkaessa.
KHL:n varaustilaisuus 2010
Varaukset
Vaikka seurat saivat suojata osan junioriseurojensa pelaajista muilta seuroilta, varasivat eräät seurat suojattuja junioreitaan. Suojatut juniorit on kursivoitu.
Tepo
Tepo eli terroripommiryhmä on Suomen poliisin pommiryhmä. Se on osa Helsingin poliisin valmiusyksikköä (Karhu-ryhmä), johon kuuluu johdon ja koulutuksen sekä varsinaisten toimintaryhmien lisäksi tekniikka- ja koiraryhmät sekä tarvittaessa neuvotteluryhmä. Terroripommiryhmän tehtävänä on purkaa pommit ja niitä muistuttavat esineet pommirobottien ja muiden apuvälineiden avulla. Jokaisessa poliisin kihlakunnassa on yleensä ainakin yksi Tepo-koulutuksen saanut konstaapeli.
The Mountain (Hakenin albumi)
The Mountain on lontoolaisen progressiivisen metalliyhtyeen Hakenin kolmas studioalbumi. Levyn julkaisi Inside Out Music 2. syyskuuta 2013.
Lihaliike Agali
Lihaliike Agali Oy on turkulainen lihatukku, joka on erikoistunut halal-lihan markkinoihin. Se valmistaa kebabvartaansa noudattaen islamin halal-säännöstöä, joka on käytännönläheinen ohjeistus ruuan hygieenisyyden varmistamiseen. Agalin leikkaamossa on käsitelty muun muassa lammasta, siipikarjaa ja kypsennettyjä lihatuotteita. Liikkeen toiminta keskeytyi loppuvuodesta 2011.
USS Amphitrite (BM-2)
Valmistus
Alus tilattiin Harlan and Hollingsworthilta Wilmingtonista Delawaresta, missä köli laskettiin vuonna 1874. Alus laskettiin vesille 7. kesäkuuta 1883 kumminaan neiti Nellie Benson ja otettiin palvelukseen 23. huhtikuuta 1895 Norfolkin laivastontelakalla päällikkönään William C. Wise.
Ari Lehtinen
Teokset
Lehtinen on kirjoittanut tai toimittanut yksin tai yhdessä työtovereittensa kanssa toistakymmentä kirjaa maantieteen alalta. Näistä mainittakoon:
Karl Gustaf Hjalmar Armfelt
Karl Gustaf (Carl Gustav) Hjalmar Armfelt (1873–1959 ) oli suomalaissyntyinen kultaseppä Fabergén palveluksessa.
Latinalaisen Amerikan itsenäisyyssodat
Espanjan siirtokunnat
Useita vuosia kytenyt kapina räjähti vuonna 1817. Tällöin koko laajalla mantereella oli vain 10 000 espanjalaista sotilasta, jotka oli sijoitettu lähinnä satamien varuskuntiin. Vuoteen 1821 mennessä Espanja pystyi lähettämään Etelä-Amerikkaan vain 27 000 sotilasta lisävoimia. Näistäkin kaksi kolmasosaa sairastui nopeasti trooppisiin tauteihin. Vuonna 1823 Espanjassa puhkesi kansannousu, jonka aloittivat Cádizissa olleet sotilaat, jotka kieltäytyivät lähtemästä siirtomaihin. Tämä tarkoitti, että Espanjan kruunun etujen puolustaminen Etelä-Amerikassa kaatui suurimmaksi osaksi lojalistien harteille. Lojalisteissa oli päteviä komentajia, mutta heidän näkökulmansa kapinan kukistamiseen oli paikallinen. Lisäksi lojalistien joukoissa karkuruus kasvoi nopeasti, jos ne marssitettiin pois kotiseudultaan. Tämän vuoksi aloite oli kapinallisilla. Simón Bolívar loi kapinallisille koko Etelä-Amerikan kattavan strategian. Espanja pystyi toimimaan vain puolustuksellisesti ja ainoastaan reagoimaan kapinallisten aloitteisiin. Lisäksi espanjalaisilla oli suuria vaikeuksia koordinoida operointiaan.
Autofagosytoosi
On saatu näyttöä siitä, että autofagosytoosin virheellinen toiminta kypsällä iällä on yksi ikääntymisen päätekijöistä, ja tämän virheellisen toiminnan "sammuttaminen" onkin pidentänyt koe-eläinten elinikää huomattavasti.
Autofagosytoosi ihmisessä
Autofagosytoosi mahdollistaa ihmisen selviytymisen hengissä suhteellisen pitkään nälkiintyneenäkin. Tällöin elimistö ”hajottaa itseään” energiaa saadakseen.
Riian piiritys (1621)
Piiritys
Ruotsalainen laivasto saapui Väinäjoen suulle Riianlahdella 4. elokuuta. 12. päivä Riikaan lähetettiin ruotsalainen lähetti, joka esitti kuninkaan vaatimuksen antautumisesta. Kaupunkilaiset torjuivat vaatimukset. Puolustajat toivoivat saavansa apua Liivinmaalle jätettyä pientä puolalaista armeijaa komentaneelta Kryzysztof Radziwiłłilta. Radziwiłł saapuikin paikalle elokuussa, mutta hänellä oli mukanaan vain pari tuhatta miestä. Radziwiłł vetäytyi nopeasti takaisin kohti sisämaata tajuttuaan ruotsalaisarmeijan koon.
Madeiran kasvitieteellinen puutarha
Puutarha on perustettu vuonna 1960. Puisto saa EU:n rahoitusta saaren endeemisten kasvilajien geeniperimän säilyttämistä varten. Puistoalueen erikoinen mikroilmasto sallii myös kaukaisten lajien kasvatuksen, ja puistossa kasvatetaan kaikkiaan 2 500 kasvilajia, joista kaukaisimmat ovat kotoisin Himalajalta, Siperiasta ja Etelä-Amerikasta.
Riian piiritys (1621)
Seuraukset
Kustaa Aadolf jatkoi Riian valtauksen jälkeen sotaretkeään edelleen sisämaahan. Riika oli osa Ruotsia seuraavat 90 vuotta.
Madeiran kasvitieteellinen puutarha
°N, °W
Conficap
Historia
Kesäkuussa 2016 Onvest Oy myi Onninen Oy:n koko osakekannan Kesko Oyj:lle. Huhtikuussa 2018 yhtiö purkautui ja liiketoiminta jakautui kahteen perustettavaan yhtiöön, jotka jatkavat toimintaansa suomalaisen perheyhtiön arvo- ja osaamispohjalta. Maarit Toivasen ja hänen lastensa omistaman perustettavan yhtiön nimi on Conficap Oy. Marja Toivasen ja Maria Toivanen-Warraksen omistaman perustettavan yhtiön nimi puolestaan on Onvest Oy.
Kiinteistöliiketoiminta
Conficap on toteuttanut viime vuosina useita merkittäviä kiinteistökauppoja. Vuonna 2018 yhtiö osti Helsingin ydinkeskustassa sijaitsevan Vuorikatu 20:n kiinteistön sekä kolme toimistokiinteistöä Helsingin Pitäjänmäeltä. Vuoden 2019 alussa yhtiö osti keskeisillä paikoilla sijaitsevat Turun Torinkulman ja Raision Lasikuution kiinteistöt. Lisäksi Conficap osti helikopterilentäjien koulutuskeskuksen Vantaan Aviapoliksesta.